b'\n_START_ARTICLE_\nEdward Felix Norton\n_START_SECTION_\n\xc5\xbdivljenjepis\n_START_PARAGRAPH_\nPo \xc5\xa1tudiju na Kraljevi voja\xc5\xa1ki akademiji, Woolwich je postal \xc4\x8dastnik Kraljeve artilerije v Britanski Indiji; udele\xc5\xbeil se je tudi bojev med prvo svetovno vojno._NEWLINE_Vzporedno z voja\xc5\xa1ko kariero se je ukvarjal z gorni\xc5\xa1tvom, v katerega ga je uvedel njegov stari o\xc4\x8de, Alfred Wills. Zaradi izku\xc5\xa1enj je postal \xc4\x8dlan dveh britanskih ekspedicij na Mount Everest v letih 1922 in 1924, na katerih je obakrat pri\xc5\xa1el celo visoko. Njegov rekord 8573 mnm je bil gorni\xc5\xa1ki svetovni rekord vse do neuspe\xc5\xa1ne \xc5\xa1vicarske ekspedicije leta 1952. Leta 1924 je tudi prevzel poveljstvo ekspedicije, potem ko je general Charles Granville Bruce zbolel. Po vrnitvi ekspedicije je bil Norton pohvaljen za ukrepanje po izginotju Maloryja in Irvina._NEWLINE_Pozneje v voja\xc5\xa1ki karieri je bil: poveljnik artilerije 1. pehotne divizije (1932\xe2\x80\x931934), general\xc5\xa1tabni \xc4\x8dastnik v Poveljstvu Aldershot (1934\xe2\x80\x931938), kraljev pribo\xc4\x8dnik (1937\xe2\x80\x931938), poveljnik okro\xc5\xbeja Madras (1938\xe2\x80\x931940), v.d. guvernerja Hong Konga (1940\xe2\x80\x931941) in nato do upokojitve poveljnik Zahodnega samostojnega okro\xc5\xbeja Indije (1942).'